ಬಿಬಿಎಂಪಿ ವಿದೇಯಕ ಪರಿಶೀಲಿಸಿ ವರದಿ ನೀಡಲು ಜಂಟಿ ಪರಿಶೀಲನಾ ಸಮಿತಿ ರಚನೆ ಬೆಂಗಳೂರು, ಆ, 11: ಬಿಬಿಎಂಪಿ ವಿದೇಯಕ ವನ್ನು ಪರಿಶೀಲಿಸಿ ವರದಿಯನ್ನು ನೀಡಲು ವಿಧಾನ ಸಭಾಧ್ಯಕ್ಷ ವಿಶ್ವೇಶ್ವರ ಹೆಗಡೆ ಕಾಗೇರಿ ಅವರು ವಿಧಾನ ಸಭೆ ಮತ್ತು ವಿಧಾನ ಪರಿಷತ್ತಿನ ಸದಸ್ಯ ರನ್ನು ಒಳಗೊಂಡ ಜಂಟಿ ಪರಿಶೀಲನಾ ಸಮಿತಿ ರಚಿಸಿದ್ದಾರೆ. ಕರ್ನಾಟಕ ವಿಧಾನ ಸಭೆಯ ಕಾರ್ಯ ವಿಧಾನ ಮತ್ತು ನಡವಳಿಕೆ ಯ ನಿಯಮ 260 ರ ಪ್ರಕಾರ ಜಂಟಿ ಪರಿಶೀಲನಾ ಸಮಿತಿಯುತನ್ನಅಧ್ಯಕ್ಷನನ್ನು ತಾನೆ ಚುನಾಯಿಸಿಕೊಳ್ಳಬೇಕೆಂದು ಆದೇಶದಲ್ಲಿ ತಿಳಿಸಿದ್ದಾರೆ ಎಂದು ಕರ್ನಾಟಕ ವಿಧಾನ ಸಭೆ ಕಾರ್ಯ ದರ್ಶಿ ಎಂ ಕೆ ವಿಶಾಲಾಕ್ಷಿ ಅವರು ಪ್ರಕಟಣೆ ಯಲ್ಲಿ ತಿಳಿಸಿದ್ದಾರೆ. ವಿಧಾನ ಸಭಾ ಸದಸ್ಯರಾದ ಎನ್ ರಘು, ರವಿ ಸುಬ್ರಮಣ್ಯ, ಎಂ. ಕೃಷ್ಣಪ್ಪ, ಎಂ ಸತೀಶ್ ರೆಡ್ಡಿ, ಅರವಿಂದ ಲಿಂಬಾವಳಿ, ಉದಯ್ ಗರುಡಾಚಾರ್, ಎಸ್ ಆರ್ ವಿಶ್ವ ನಾಥ್, ನರಸಿಂಹ ನಾಯಕ್ ರಾಜು ಗೌಡ ರಾಮ ಲಿಂಗಾರೆಡ್ಡಿ, ದಿನೇಶ್ ಗುಂಡೂರಾವ್, ಕೃಷ್ಣಾ ಬೈರೇಗೌಡ, ಆರ್ ಮಂಜುನಾಥ್, ಡಾ,ಕೆ. ಶ್ರೀನಿವಾಸ್ ಮೂರ್ತಿ ಹಾಗೂ ವಿಧಾನ ಪರಿಷತ್ ಸದಸ್ಯ ರಾದ ಕೆ. ಗೋವಿಂದ ರಾಜು ಎಂ. ನಾರಾಯಣ ಸ್ವಾಮಿ, ಪಿ ಆರ್ ರಮೇಶ್, ಕೆ ಎ. ತಿಪ್ಪೇಸ್ವಾಮಿ, ಎನ್ ರವಿ ಕುಮಾರ್, ಆ, ದೇವೇಗೌಡ ಮತ್ತು ಡಾ ತೇಜಸ್ವಿನಿ ಗೌಡ ಅವರು ಜಂಟಿ ಪರಿಶೀಲನಾ ಸಮಿತಿ ಸದಸ್ಯರಾಗಿ ನಾಮ ನಿರ್ದೇಶನ ಗೊಂಡಿದ್ದಾರೆ.